armvectores/hy_wikipedia_2023 huggingface dataset:
Ջամար

Ջամար, գյուղ Արևմտյան Հայաստանում, Դիարբեքիրի վիլայեթի Լճեի գավառակում։ Գտնվում էր Բաթման գետի ակունքի տարածքում, Լճե ավանից 12 կմ հարավ-արևելք` բարձրադիր վայրում։


== Բնակչություն ==
Եղել է հայաբնակ գյուղ։


== Պատմամշակութային կառույցներ ==
Ջամարն ուներ հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
821

821 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 821 թվականն է, 
IX դարի 21-րդ տարին։
Հոսք (Սև պատը)

Անվան այլ կիրառումների համար տե՛ս՝ Հոսք (այլ կիրառումներ)Հոսք (Սև պատը), 1997 թվականին «Հայֆիլմում» նկարահանված հայկական ֆիլմ։


== Սյուժե ==
Տղամարդու և կնոջ լուռ երկխոսության միջոցով հայտնաբերվում է նրանց օտարացման պատճառը, փոխհարաբերությունները սեպող «սև պատը»։ Հեռավոր 60-ականներին, պատանեկության օրերին, ծնված գեղեցիկ զգացմունքը համատեղ կյանքի անկարելիության անտանելի տանջանքի է վերաճել։


== Դերերում ==
Հ. Դիվանյան
Ա. Հարությունյան
Մ. Բերբերյան
Ա. Ղուկասյան


== Ծանոթագրություններ ==
Օհտու

Օհտու (էստ․՝ Ohtu), գյուղ Էստոնիայի Հարյումաա նահանգի Կեիլա շրջանում։
2011 թվականի տվյալներով գյուղում բնակվում էր 167 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կուժկոտրուկ բրդածաղկաբաժակային

Կուժկոտրուկ բրդածաղկաբաժակային (լատ.՝ Adonis eriocalycina), գորտնուկազգիների ընտանիքին պատկանող ծածկասերմ բույս, որը գրանցված է Հայաստանի Հանրապետության Կարմիր գրքում։


== Նկարագրություն ==
10-15 սմ բարձրությամբ միամյա խոտաբույս է։ Տերևները 2-3 փետրաձև հատված են և գծային մասերով։ 20-35 մմ տրամագծով ծաղիկները միայնակ են և ակտինոմորֆ։ Բաժակաթերթերն անգույն են, երբեմն ծիրանագույն և արտաքինից թավոտ։ Պսակաթերթերը վառ կարմիր են։


== Տարածվածություն ==
Հայաստանում աճում է Երևանի (Կապուտան, Երասխ և Նարեկ գյուղերի շրջակայք) և Դարեղեգիսի (Խաչիկ, Ամաղու) ֆլորիստիկական շրջաններում։ Տեսակը տարածված է նաև Արևելյան Անատոլիայում, Հյուսիսային Իրաքում և Սիրիական անապատում։


== Էկոլոգիա ==
Աճում է ստորին և միջին լեռնային գոտիներում՝ ծովի մակարդակից 800-1700 մ բարձրությունների վրա, ինչպես նաև քարքարոտ, խճաքարոտ լանջերին, կիսաանապատում և լեռնային տափաստանում։ Ծաղկում է մայիս ամսին, պտղաբերում՝ հունիսին։


== Պահպանություն ==
Վտանգված տեսակ է։ Տարածման շրջանի մակերեսը 5000 կմ²-ից պակաս է, բնակության շրջանի մակերեսը՝ 500 կմ²-ից պակաս։ Տեսակին, կապված հողերի յուրացման հետ, սպառնում է տարածման և բնակության շրջանների կրճատում։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES- և Բեռնի կոնվենցիաների հավելվածներում։
Պահպանության գործողություններ չեն իրականացվում։


== Ծանոթագրություններ ==
Հաբնարֆյորդյուր

Հաբնարֆյորդյուրը (իսլ.՝ Hafnarfjörður) նավահանգստային քաղաք Իսլանդիայի հարավ-արևմուտքում, Ռեյկյավիկից 10 կմ դեպի հարավ։ Բնակչության թվով երրորդ քաղաքն է (Ռեյկյավիկից և Կոուպավոգյուրից հետո) և Իսլանդիայի համայնքը։ Բնակչությունը՝ ▲29 974 մարդ (հունվարի 1, 2020)։
Հաբնարֆյորդյուրի տուրիստական տեսարժան վայրերից մեկը Վիկինգների գյուղն է։


== Սպորտ ==
«Հաբնարֆյորդյուր» ֆուտբոլային ակումբն Իսլանդիայի հնգակի չեմպիոն է։


== Քույր-քաղաքներ ==
 Ուփսալա, Շվեդիա
 Տարտու, Էստոնիա
 Ֆրեդերիկսբերգ, Դանիա
 Կուքսհաֆեն, Գերմանիա
 Ֆլենսբուրգ, Գերմանիա


== Ծանոթագրություններ ==
Չորահաց

Չորահաց, հացաբուլկեղենի կտրտած և չորացրած արտադրանք։ Չորությունը մեծացնում է պիտանելիության ժամկետը։ Չորահացն օգտագործվում է ծովագնացության ժամանակ, բանակներում և այլ էքսպեդիցիաներում։ Գոյություն է ունեցել չորահացի տարանջատում՝ սովորական չորահաց և սպայական չորահաց, վերջիններս թխվում էին ավելի որակյալ ալյուրից։


== Զորքերի՝ չորահացով մթերավորում (Ռուսական կայսրություն, XIX դար) ==
Ռազմական դրության ժամանակահատվածում և զորքերի զգալի շարժերի դեպքում թարմ թխված հացի փոխարեն զորքերը բավարարվում են չորահացով, որը, որպես մթերք, ավելի քիչ է փչանալու ենթակա և ավելի հարմարավետ է տեղափոխման համար։ Չորահացի օրական բաժինը հավասար է երկու ֆունտի (թարմ հացի դեպքում նախատեսվում է երեք ֆունտ)։ Խաղաղ ժամանակներում զորքերի մոտ մշտապես պահպանվում է չորահացի պաշար, որը պարբերաբար փոխարինվում է թարմ չորահացով՝ հացի փոխարեն։ Ռազմական դրության ժամանակահատվածում այդ պաշարը մասամբ պահվում է պայուսակներում, մասամբ՝ գումակներում։
Պաշարի թարմացման դեպքում չորահացի թխումը տեղի է ունենում հենց զորքերի կողմից։ Արևմտյան ռազմական շրջաններում կառուցված են հատուկ գործարաններ։ Չորահացի թխման պայմանները գրված են առանձին բաղադրատոմսի մեջ։ Չորահացի համար նախատեսված հացը կտրտվում է մեխանիկական եղանակով։ Պատառը պետք է չորս կողմերից հաստ շերտ ունենա։ Չորացումը տեղի է ունենում 65—70 °C ջերմաստիճանային պայմաններում։ Խոտանված են համարվում այն չորահացերը, որոնք այրվել են կամ լավ չեն բովվել կամ պարունակում են 8 %-ից ավելի խոնավություն։
Չորահացի սննդարարությունը հավասար է հացի սննդարարությանը, բայց դրանց շարունակական կիրառումը վնասակար է առողջության համար, երբեմն հարուցել է այսպես կոչված չորահացային փորլուծություն։ Այդ իսկ պատճառով հիգիենիկ տեսանկյունից ելնելով, ինչպես նաև ռազմական իրադրության ժամանակ հնարավորության դեպքում չորահացը պետք է փոխարինվի թարմ հացով։
Արևմտաեվրոպական բանակներում չորահացային մթերավորմանը համապատասխանում է գալետներով և չորացված ու մամլած հացով մթերավորումը։ Գալետները պատրաստվում են ոչ թե 2 փուլով (հացի թխում և չորացում), այլ՝ մեկ։ Դրանք ավելի քիչ վնասակար նյութեր և հարուցիչներ են պարունակում, քան չորահացերը։


== Տես նաև ==
Հացաբուլկեղեն


== Ծանոթագրություններ ==


== Արտաքին հղումներ ==
Recettes du XIXe siècle sur le Guichet du Savoir
Տերսեֆանու

Տերսեֆանու (հուն․՝ Τερσεφάνου), գյուղ Կիպրոսի Հանրապետության Լառնակայի շրջանում։ Տեղակայված է Կիտի գյուղից 2 կմ դեպի հյուսիս-արևմուտք և Լառնակա շրջկենտրոնից 14 կմ դեպի հարավ-արևելք։ Տարեկան տեղումների թիվը մոտ 360 մմ է։ Գյուղում կան 3 փոքր եկեղեցիներ և 5 մատուռներ, մեկ մանկապարտեզ և մեկ դպրոց։


== Բնակչություն ==
Ըստ 2011 թվականի տվյալների Տերսեֆանու գյուղի բնակչությունը կազմել է 1,299 մարդ, մեծամասնությունը հույն կիպրացիներ են։


== Ժողովրդագրություն ==


== Ծանոթագրություններ ==
Կրասնայա Պոլյանա (գյուղ, Զմիյովի շրջան)

Անվան այլ կիրառումների համար տե՛ս՝ Կրասնայա ՊոլյանաԿրասնայա Պոլյանա (ուկրաիներեն՝ Красна Поляна), գյուղ Ուկրաինայի Խարկովի մարզի Զմիյովի շրջանում։ Հիմնադրվել է 1660 թվականին։
2001 թվականի տվյալներով Կրասնայա Պոլյանա գյուղում բնակվում էր 426 մարդ։ Բնակավայրը զբաղեցնում է 0,826 կմ² տարածք։ Բնակչության խտությունը կազմում էր 515,74 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զենիթ (ֆուտբոլային ակումբ, Սանկտ Պետերբուրգ)

Անվան այլ կիրառումների համար տե՛ս՝ Զենիթ (այլ կիրառումներ)Ֆուտբոլային Ակումբ «Զենիթ» (ռուս.՝ Футбольный клуб «Зенит»), ռուսական ֆուտբոլային ակումբ Սանկտ Պետերբուրգ քաղաքից։
Հիմնադրվել է 1925 թվականին, հանդես է գալիս Ռուսաստանի Պրեմիեր լիգայում։ Միակ թիմն է, որին հաջողվել է տիրանալ Ռուսաստանի բոլոր բարձրագույն ֆուտբոլային տիտղոսներին, Եվրոպայի լիգայի և ՈՒԵՖԱ Սուպեր գավաթի հաղթող է։ Խաղերն անց է կացնում «Պետրովսկի» մարզադաշտում, որը տեղավորում է մոտ 21 000 հանդիսական։ Ակումբի հովանավորն է «Գազպրոմ» ընկերությունը։
Ակումբի մարզիչն է պորտուգալացի մասնագետ Անդրե Վիլլաշ-Բոաշը։
Վեսելոե (գյուղ, Յակովլևի գյուղական խորհուրդ)

Անվան այլ կիրառումների համար տե՛ս՝ ՎեսելոեՎեսելոե (ուկրաիներեն՝ Веселе), գյուղ Ուկրաինայի Խարկովի մարզի Լոզովայայի շրջանում։ Բնակավայրը նախկինում նաև անվանվել է Բաշկատովկա։ Հիմնադրվել է 1864 թվականին։
2001 թվականի տվյալներով Վեսելոե գյուղում բնակվում էր 91 մարդ։ Բնակավայրը զբաղեցնում է 0,38 կմ² տարածք։ Բնակչության խտությունը կազմում էր 239,47 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քալհուն շրջան (Միչիգան)

Անվան այլ կիրառումների համար տե՛ս՝ Քալհուն (այլ կիրառումներ)Քալհուն շրջան (անգլ.՝ Calhoun County), ԱՄՆ Միչիգան նահանգի 83 վարչական միավորներից մեկը։ Ընդհանուր տարածությունը 1,860 կմ² է, բնակչությունը՝ 136,146 մարդ (2010 թ. տվյալներով)։ Շրջկենտրոնն է Մարշալ բնակավայրը։ Կազմավորվել է 1829 թ.։
Գիլուխիպա

Գիլուխիպա (անգլ.՝ Gilukhipa, խուռիերեն՝ Կիլու- Հեպա,  եգիպտերեն՝ Կիրգիպա, Մ.թ.ա. 1390-ականներ, Միտաննի - մ.թ.ա. 14-րդ դար, Եգիպտոս), Միտաննիի արքա Շուտառնա II-ի դուստր, որը հանդիսացել է հաջորդ արքա Տուշրատտայի քույրը։


== Կենսագրություն ==
Քաղաքական նպատակներով Գիլուխիպային ուղարկել են Եգիպտոս՝ փարավոն Ամենհոտեպ III-ի հետ ամուսնանալու։ Ամուսնությունը տեղի է ունեցել փարավոնի գահակալության տասներորդ տարում, մ․թ․ա․ մոտավորապես 1378–1376  թվականներին, որի առիթով փարավոնը պատվիրել է հուշաքարերի շարք թողարկել։ 200-ից ավելի հուշաքարերը հայտնաբերվել են մեծ աշխարհագրական տարածքում՝ սկսած Սիրիայից (Ռաս Շամրա) մինչև Նուբիայի Սոլեբ քաղաքը։ Հինգ հուշաքարեր վկայում են, որ արքայադուստր Գիլուխեպան Միտաննից ժամանել է Եգիպտոս 317 կանանցից բաղկացած շքախմբի հետ։ Նա առաջինն էր օտարերկրացի բազմաթիվ արքայադուստրերից, ովքեր հայտնվել են փարավոնի կանանոցում։
Գիլուխիպան հայտնի է եղել որպես «փարավոնի երկրորդական կին», քանի որ Տիյան զբաղեցնում էր Ամենհոտեպ III-ի մեծ թագուհու տիտղոսը։
Քսանվեց տարի անց Գիլուխիպայի եղբոր տասնհինգամյա դուստրը՝ Տադուխիպան նույնպես ամուսնացել է Ամենհոտեպ III-ի հետ։ Ամուսնությունից կարճ ժամանակ անց փարավոնը վախճանվել է և Տադուխիպան հավանաբար ի վերջո ամուսնացել է հաջորդ փարավոն Էխնաթոնի հետ։


== Ծանոթագրություններ ==
Քոխել ամ Զեե

Քոխել ամ Զեե  (գերմ.՝ Kochel am See), կոմունա Գերմանիայի Բավարիա երկրամասում։
Ենթարկվում է Վերին Բավարյա վարչական շրջանին։ Գտնվում է Բադ Տյոլց Վոլֆրատսհաուզենի շրջանի կազմում։ Բնակչությունը կազմում է 4108 մարդ (ըստ 2010 թվականի դեկտեմբերի 31-ի). Տարածքը կազմում է 80,12 կմ²։ Պաշտոնական կոդ՝ 09 1 73 133։


== Պատկերասրահ ==

		
		
		
		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական էջ
Մերձդնեպրյան ցածրավայր

Մերձդնեպրյան ցածրավայր կամ Դնեպրյան ցածրավայր (ուկրաիներեն՝ Придніпро́вська низовина́, Дніпровська низовина, նաև՝ Մերձդնեպրյան դաշտավայր, Դնեպրյան դաշտավայր), ցածրավայր Արևելաեվրոպական հարթավայրի հարավում, Դնեպր գետի ձախ ափին, Բելառուսիայի և Ուկրաինայի տարածքներում (Չեռնիգովի, Սումիի, Պոլտավայի և մասնակիորեն Կիևի, Չերկասիի, Դնեպրոպետրովսկի և Խարկովի մարզեր)։
Մերձդնեպրյան ցածրավայրը բաղկացած է Դնեպրի լայն հովիտից նրա ողողադաշտի տերասներով։ Սահմանագծված է Միջինռուսական և Մերձդնեպրյան բարձրավայրերով։ Հարավում սահմանակից է Դոնեցկի և Մերձազովյան բարձրավայրերի և Մերձսևծովյան ցածրավայրի հետ։ Մերձդնեպրյան ցածրավայրի սահմաններում առանձնացնում են երկու ենթաշրջան՝ Մերձդնեպրյան հարթավայրը և Պոլտավայի հարթավայրը։
Ցածրավայրի բարձրությունները ընկած են 50 - 160 մ միջակայքում, ամենաբարձր կետը՝ 236 մ, լայնությունը հասնում է 120 կմ։ Կազմված է ֆլյուվիոգլյացիալ և ալյուվիալ-լճային ավազներից, ավազակավերից, լյոսերից։
Մերձդնեպրյան ցածրավայրի մեծ մասը մշակվում է։ Այստեղ զարգացած է գյուղատնտեսությունը, զարգացած անասնապահությամբ և հողագործությամբ։
Առկա են գազի և նավթի հանքավայրեր (Դնեպրո-Դոնեցկյան նավթագազային շրջան), քարաղ, շինարարական նյութեր։
Բագաչկա (գյուղ, Վելիկա Բոգաչկայի շրջան)

Բագաչկա (ուկրաիներեն՝ Багачка), գյուղ Ուկրաինայի Պոլտավայի մարզի Վելիկա Բոգաչկայի շրջանում։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պղնձամոլիբդենային արդյունաբերություն

Պղձամոլիբդենային արդյունաբերություն, գունավոր մետալուրգիայի ենթաճյուղ, որը ներառնում է զուտ պղնձի, պղինձ ու մոլիբդեն պարունակող հանքանյութի արդյունահանումը, հարստացումը, պղնձի ու մոլիբդենի մետալուրգիական մշակումը։ 
Հայաստանը եղել է պղնձի արտադրության և օգտագործման բնօրրաններից, սակայն պղնձագործությունը զարգացել է ընդհատումներով։ Պղնձի արդյունահանումն ու մշակումը որոշ չափով աշխուժացել է XVIII դարի վերջին- XIX դարի սկզբին (հատկապես Ալավերդու պղնձաձուլարանի գործարկմամբ)։ Պղնձագործությունը դարձել է արհեստագործության աչքի ընկնող բնագավառ, իսկ XIX դարի վերջին քառորդում՝ արտադրության մասնագիտացված ճյուղը։ 1913 թվականին Հայաստանում արտադրվել է Ռուսաստանում արդյունահանվող պղնձի 1/5 մասը, որը գրեթե ամբողջությամբ արտահանվել է։ 1918-1920-ական թվականներին պղնձի արդյունահանումն ու մետալուրգիան նորից անկում ապրեցին։ Հայաստանի ինքնիշխանության անկումից և երկրում խորհրդային ռեժիմի հաստատումից հետո սկսվեց պղնձամոլիբդենային արդյունաբերության վերականգնումն ու զարգացումը, աճեց արտադրանքի ծավալը, բարձրացավ հանրապետության հարավի (Ղափան) տնտեսական նշանակությունը։ Էլեկտրոլիզի, վայերբարսների, գլանման արտադրությունների կազմակերպման շնորհիվ պղնձի մետալուրգիայի ցիկլը դարձավ ավարտուն, մետալուրգիան օրգանապես կապվեց էլեկտրատեխնիկական, սարքաշինական, ռադիոտեխնիկայի արդյունաբերության հետ՝ դառնալով այդ ճյուղերի զարգացման հումքային բազան։ 
1930-1940-ական թվականներին Խորհրդային Հայաստանում (Քաջարանում և Ագարակում) հայտնաբերվեցին պղնձամոլիբդենային հարուստ հանքավայրեր և 1950-ական թվականներին կազմակերպվեց մոլիբդենի խտանյութերի արտադրությունը, որն ուներ «միութենական նշանակություն»։ 1983 թվականին ՀԽՍՀ պղձաբոլիբդենային արդյունաբերությունները ներկայացնում էին Զանգեզուրի պղնձամոլիբդենային կոմբինատը, Ագարակի պղձամոլիբդենային կոմբինատը, Ալավերդու լեռնամետալուրգիական կոմբինատը, և Երևանի կաբելի գործարանի գլանման արտադրամասը, որոնք (բացի արտադրամասից) ներառում էին Ղափանի, Շամլուղի, մասամբ Ախթալայի փակ և Քաջարանի ու Ագարակի պղնձամոլիբդենային բաց հանքերը, Ղափանի, Քաջարանի, Ախթալայի հարստացուցիչ ֆաբրիկաները։ Արդյունահանվողtպղնձի խտանյութը մշակվում է Ալավերդու լեռնամետալուրգիական կոմբինատում, իսկ մոլիբդենի խտանյութն առաքվում է որպես պատրաստի արտադրանք։ Վերջինս, համապատասխան մշակումից հետո, օգտագործվում է հիմնականում լեգիրված, հրակայուն և բարձրորակ այլ պողպատ արտադրելու համար։ Ալավերդու լեռնամետալուրգիական կոմբինատի հիմնական արտադրանքը պղնձի ձուլածոները (վայերբարսներ) և կատոդային պղինձն են։ Ծծմբային անհիդրիդի կորզմամբ այստեղ թողարկվում է նաև ծծմբական թթու, իսկ վերջինից՝ պղնձարջասպ (օգտագործելով դրսից ստացվող երկրորդային պղինձը)։ Որպես ուղեկցող արտադրանք ստացվում է ոսկի, արծաթ, սելեն, թելուր, որոնք կուտակվում են պղնձի էլեկտրոլիզի ընթացքում առաջացող խարամում։ Արտադրվող վայերբարսների մեծ մասը Երևանի կաբելի գործարանում գլանվում և վերածվում է էլեկտրալարի, կաբելի, պղնձյա ժապավենի։ 


== Արտաքին հղումներ ==
Զանգեզուրի պղնձամոլիբդենային կոմբինատ
Սալուտագուսե (գյուղ, Կոեռու շրջան)

Անվան այլ կիրառումների համար տե՛ս՝ ՍալուտագուսեՍալուտագուսե (էստ․՝ Salutaguse), գյուղ Էստոնիայի Յարվամաա նահանգի Կոեռու շրջանում։
2011 թվականի տվյալներով գյուղում բնակվում էր 17 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սենթ Քիթս և Նևիսի ֆուտբոլի ազգային հավաքական

Սենթ Քիթս և Նևիսի ֆուտբոլի ազգային հավաքականը ներկայացնում է Սենթ Քիթս և Նևիսը ֆուտբոլի միջազգային մրցաշարերում և առանձին հանդիպումներում։ Կառավարվում է Սենթ Քիթս և Նևիսի ֆուտբոլի ասոցիացիայի կողմից։ ԿՈՆԿԱԿԱՖ-ի և Կարիբյան ֆուտբոլային միության անդամ է։
ՖԻՖԱ-ի դասակարգման աղյուսակում զբաղեցնում է 89-րդ հորիզոնականը՝ 2017 թվականի հունիսի 1-ի դրությամբ։


== Ծանոթագրություններ ==


== Արտաքին հղումներ ==
Սենթ Քիթս և Նևիսի ֆուտբոլի ասոցիացիայի պաշտոնական կայքը
Սենթ Քիթս և Նևիսը FIFA.com-ում Archived 2015-04-19 at the Wayback Machine.
Սենթ Քիթս և Նևիսը soccerway.com կայքում
Յավատա

Յավատա (ճապ.՝ 八幡市 Յավատա-սի), Ճապոնիայի Կիոտո պրեֆեկտուրայում գտնվող քաղաք։ Քաղաքի մակերեսը կազմում է 24,35 կմ², բնակչությունը՝ 71 775 մարդ (2017 թվականի հոկտեմբերի 1-ի տվյալների համաձայն), բնակչության խտությունը՝ 2947,64 մարդ/կմ²։


== Աշխարհագրական դիրք ==

Քաղաքը տեղակայված է Հոնսյու կղզու Կինկի տարածաշրջանի Կիոտո պրեֆեկտուրայում։ Այս քաղաքի հետ սահմանակցում են Կիոտո, Ձյոյո, Կյոտանաբե քաղաքները և Օյամաձիկի, Կումիյամա, Սիմամոտո ավանները։


== Բնակչություն ==
Քաղաքի բնակչությունը կազմում է 71 775 մարդ (2017 թվականի հոկտեմբերի 1-ի տվյալների համաձայն), իսկ խտությունը՝ 2947,64 մարդ/կմ²։ Բնակչության թվաքանակի փոփոխությունը՝ 1970-2015 թվականներին.


== Սիմվոլիկա ==
Յավատա քաղաքը խորհրդանշող ծառ է համարվում կամֆորայի ծառը, թռչուն՝ Rhododendron indicum-ը, ծաղիկ՝ կամելիան։


== Ծանոթագրություններ ==


== Արտաքին հղումներ ==
Յավատա քաղաքի պաշտոնական կայք(ճապոներեն)
Մարիամ (գրիչ)

Անվան այլ կիրառումների համար տե՛ս՝ Մարիամ (այլ կիրառումներ)Մարիամ (ծննդյան և մահվան թվականներ անհայտ են), 15-րդ դարի հայ գրիչ և ծաղկող։
1456 թվականին Ջուղայում ընդօրինակել և ծաղկել է Գրիգոր Տաթևացու «Գիրք քարոզութեան» ձեռագիրը (հայտնաբերել է սփյուռքահայ արվեստաբան Ա. Երեմյանը 1946 թվականին, Իրանի Սպահանի նահանգի Չարմանալ գավառի այդ ժամանակ դեռևս հայաբնակ Մամուռան գյուղում)։ Ձեռագրի տարբեր ոճերով ու բովանդակությամբ մանրանկարները (կատարման նրբությամբ և բանաստեղծական պատկերավորությամբ ուշագրավ է 16-րդ էջի խորանը), ճոխ երանգներով լուսանցազարդերը, թռչնազարդերը և գեղագրերը արտացոլում են XV դարի Հին Ջուղայի նկարչական դպրոցին բնորոշ հատկանիշները։ Մարիամը XV դարի միակ նկարչուհին է, որի ստեղծագործությունների նմուշները պահպանվել են։


== Գրականություն ==
Երեմյան Ա., 15-րդ դարի մի անհայտ նկարչուհի, «Էջմիածին», 1952, համար 7։
Նոռբի

Նոռբy (էստ․՝ Norrby), գյուղ Էստոնիայի Լյաենեմաա նահանգի Վոռմսի շրջանում։
2011 թվականի տվյալներով գյուղում բնակվում էր 11 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Տան Ցզյասյուան

Տան Ցզյասյուան (չին. պարզ. 唐家璇, փինյին Táng Jiāxuán, ծնված` հունվարի 17, 1938 թվական), չինացի քաղաքական գործիչ, ՉԺՀ-ի արտաքին գործերի ութերորդ նախարարը։


== Կենսագրություն ==
Ծնվել է 1938 թվականի հուվարի 17-ին Ցզյանսու նահանգի Չժենցյան գավառում, ճապոնական զորքերի կողմից վերջերս գրավված տարածքում։
1955 թվականից մինչև 1958 թվականը սովորել է Ֆուդանի համալսարանում՝ մասնագիտանալով անգլերեն լեզվի մեջ։
1958 թվականից մինչև 1962 թվականը սովորել է Պեկինի համալսարանում՝ մասնագիտանալով Արևելյան լեզուներում, հատկապես` ճապոներենում։
1973 թվականին անդամագրվեց Չինաստանի կոմունիստական կուսակցությանը։
1998 թվականի մարտի 17-ից մինչև 2003 թվականի մարտի 17-ը եղել է ՉԺՀ արտաքին գործերի նախարար։
2003-2008 թվականներին ՉԺՀ Պետական խորհրդի անդամ էր։


== Պարգևներ ==
«Դոստիկի» II աստիճանի շքանշան (Ղազախստան, 2006):
Ռուսաստանի Դաշնության Նախագահի երախտագիտություն (նոյեմբերի 8, 2006 թվական), Ռուսաստանի Դաշնության և Չինաստանի Ժողովրդական Հանրապետության միջև բարեկամության ու համագործակցության ամրապնդման և զարգացման գործում մեծ ներդրման համար։


== Ծանոթագրություններ ==
Նադտոչի

Նադտոչի (ուկրաիներեն՝ Надточії), գյուղ Ուկրաինայի Խարկովի մարզի Խարկովի շրջանում։ Հիմնադրվել է 1930 թվականին։
2001 թվականի տվյալներով Նադտոչի գյուղում բնակվում էր 768 մարդ։ Բնակավայրը զբաղեցնում է 0,77 կմ² տարածք։ Բնակչության խտությունը կազմում էր 997,4 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բորիս Դանիելյան

Անվան այլ կիրառումների համար տե՛ս՝ Բորիս Դանիելյան (այլ կիրառումներ)Բորիս Ալեքսանդրի Դանիելյան (հունվարի 26, 1959(1959-01-26), Ստեփանակերտ, Ադրբեջանական ԽՍՀ, ԽՍՀՄ - օգոստոսի 31, 2000(2000-08-31)), հայ ազատամարտիկ։


== Կենսագրություն ==
Ծնվել է 1959 թվականի հունվարի 26-ին Ստեփանակերտ քաղաքում։ Ավարտել է թիվ 8 միջնակարգ դպրոցը, այնուհետև՝ աշխատանքի անցել կահույքի ֆաբրիկայում։ 1990 թվականին ավարտել է Ղափանի շինարարական տեխնիկումը։ Արցախյան պատերազմի հենց առաջին օրերից մասնակցել է մարտական գործողություններին։ Պատերազմի ավարտից հետո ծառայության է տեղափոխվել ՊԲ նյութական ապահովման առանձին գումարտակ։
Զոհվել է 2000 թվականի օգոստոսի 31-ին, զինվորական պարտականությունները կատարելու ժամանակ, ավտովթարի հետևանքով։ Ամուսնացած էր, ունի երեք երեխա։ Հանգչում է Ստեփանակերտի քաղաքային գերեզմանատանը։


== Ծանոթագրություններ ==
Անապատ (մենաստան)

Անվան այլ կիրառումների համար տե՛ս՝ Անապատ (այլ կիրառումներ)
Անապատ, հասարակությունից և բնակավայրերից մեկուսացած քրիստոնյա ճգնավորների մենաստան։ Առաջին անապատները ստեղծվել են III դ., Եգիպտոսում և տարածվել այլ երկրներում, վաղ միջնադարում՝ նաև Հայաստանում։ Ներսես Ա Մեծ կաթողիկոսը IV դ. Հայաստանի անապատականներին հավաքել է առանձին համալիրներում՝ օժտելով այդ անապատները հատուկ կանոնադրությամբ, որը նպաստել է երկրում անապատական տարերային շարժումը կազմակերպված, ազգօգուտ և եկեղեցաշեն հաստատությունների վերածելուն։ Այս անապատների հիմքի վրա զարգացել են հայկական վանքերը, որոնք միջնադարյան Հայաստանում ոչ միայն զորացրել են քրիստոնեական հավատքը, այլև դարձել հայ մշակույթի զարգացման ու պահպանման կենտրոններ։ Անապատական շարժումը Հայաստանում մեծ վերելք է ապրել XVII դ. 1-ին կեսին, երբ Սյունյաց Մեծ անապատից ելած գործիչները երկրի տարբեր նահանգներում ստեղծել են բազմաթիվ նոր անապատներ, Վասպուրականում՝ Լիմ անապատը, Կտուց անապատը, Արցախում՝ Չարեքա անապատը, Սյունիքում՝ Տանձափարախը և Տաթևի Մեծ անապատը, Այրարատում՝ Երևանի Ս. Անանիա առաքյալ անապատը ևն։ Անապատի համալիրը շրջապատող պարսպի պարագծով կից կառուցում էին խցերը և տնտեսական շինությունները, իսկ բակի մեջտեղում տեղադրվում էր անապատի միակ եկեղեցին։ Հայաստանի անապատները երբեք չեն եղել զուտ ճգնավորական (տես Ճգնավորություն) հաստատություններ, դրանք հայ մշակույթի զարգացման կենտրոններ էին, իսկ անապատականները դարձել են նաև բարոյական մաքրության տիպարներ ու ազգ-եկեղեցական առաջնորդներ (տես նաև Անապատականություն)։
Անապատը համալիր է, որ ուներ սովորաբար մեկ պաշտամունքային շինություն՝ եկեղեցի և շրջապատված էր բարձր պարիսպներով։ Եկեղեցու շուրջը պարագծով՝ պարիսպների տակ կառուցված էին խցերը, սեղանատունը, մթերանոցները, խոհանոցը և այլ կենցաղային շինություններ։ Միջնադարյան Հայաստանում նշանավոր էին Լիմը, Կտուցը և Առտերը Վասպուրականում, Չարեքագետինը Արդվինում, Տանձափարախը, Հարանցի և Տաթևի անապատները Սյունիքում։


== Գրականություն ==
, Քրիստոնյա Հայաստան հանրագիտարան, Երևան, «Հայկական Հանրագիտարան հրատարակչություն ՊՈԱԿ», 2002, էջ 49 — 1076 էջ։
Ռոքա Չիլիե

Ռոքա Չիլիե (իտալ․՝ Rocca Cigliè), կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 150 մարդ (2008 թվականի տվյալներով)։ Բնակչության խտությունը 21 մարդ/կմ²։ Տարածքը՝ 7 կմ²։ Փոստային ինդեքս՝ 12060։ Հեռախոսային կոդ՝ 0174։
Օգոստոսի 15-ին կոմունայում նշվում է հատկապես Սուրբ Աստվածածնի Վերափոխման տոնը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս՝ 0174 785219
Պաշտոնական կայք՝ comune.roccaciglie@libero.it


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Կազանկա (ավան, Կազանկայի շրջան)

Կազանկա (ուկրաիներեն՝ Казанка), ավան Ուկրաինայի Նիկոլաևի մարզի Կազանկայի շրջանում։ Հիմնադրվել է 1855 թվականին։
2010 թվականի տվյալներով Կազանկա ավանում բնակվում էր 8 000 մարդ։ Բնակավայրը զբաղեցնում է 0,43 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ռայկովցի

Ռայկովցի (ուկրաիներեն՝ Райківці), գյուղ Ուկրաինայի Խմելնիցկիի մարզի Խմելնիցկիի շրջանում։
2001 թվականի տվյալներով Ռայկովցի գյուղում բնակվում էր 1 476 մարդ։ Բնակավայրը զբաղեցնում է 1,93 կմ² տարածք։ Բնակչության խտությունը կազմում էր 764,77 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սպիտակջուր (աղբյուր)

Անվան այլ կիրառումների համար տե՛ս՝ Սպիտակջուր (այլ կիրառումներ)Սպիտակջուր, ջրաերկրաբանական բնության հուշարձան Հայաստանի Հանրապետությունում, որը աղբյուր է։ Բնության հուշարձանը գտնվում է Սյունիքի մարզում, Տանձատափ գյուղից 1.4 կմ հվ, անանուն գետակի ձախ ափին, ծ.մ-ից 1480 մ բարձրության վրա։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Ավագինք

Ավագինք, գյուղ Արևմտյան Հայաստանում, Կիլիկիայի Հալեպի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Իվանովկա (գյուղ, Կոբելյակի շրջան)

Անվան այլ կիրառումների համար տե՛ս՝ ԻվանովկաԻվանովկա (ուկրաիներեն՝ Іванівка), գյուղ Ուկրաինայի Պոլտավայի մարզի Կոբելյակի շրջանում։
2001 թվականի տվյալներով Իվանովկա գյուղում բնակվում էր 1 090 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պրիշիբ (գյուղ, Բերեզնեգովատոեի շրջան)

Անվան այլ կիրառումների համար տե՛ս՝ ՊրիշիբՊրիշիբ (ուկրաիներեն՝ Пришиб), գյուղ Ուկրաինայի Նիկոլաևի մարզի Բերեզնեգովատոեի շրջանում։ Հիմնադրվել է 1837 թվականին։
2001 թվականի տվյալներով Պրիշիբ գյուղում բնակվում էր 432 մարդ։ Բնակավայրը զբաղեցնում է 0,604 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վերահսկիչ-դրամարկղային մեքենա

Վերահսկիչ դրամարկղային մեքենա, էլեկտրամեխանիկական մեքենա առևտրական ձեռնարկություններում գնումների արժեքի, դրամական մուտքերի հաշվարկների, դրամարկղային գործողությունների մեքենայացման համար։ Վերահսկիչ դրամարկղային մեքենան հաշվարկում է արժեքը, իսկ երբեմն՝ նաև մանրը, տպում և տալիս կտրոն, գործողությունները տպում վերահսկիչ ժապավենի վրա, ստացված գումարները կուտակում բաժինների, գանձապահների և մասնավոր արդյունքների հաշվիչներում։ Բացի դրանից, կատարված գործողությունները նշում է երկկողմանի ինդիկատորի վրա, ցուցմունքները հանելու և գումարող հաշվիչները մարելու դեպքում չեկային և վերահսկիչ ժապավենների վրա տպում հաշվիչներում կուտակված գումարները և ընդհանուր արդյունքը։
Կոչերգինո (գյուղ, Բախչիսարայի շրջան)

Կոչերգինո (ուկրաիներեն՝ Кочергіне, Ղրիմի թաթարերեն՝ Öteş Eli), գյուղ Ուկրաինայի Ղրիմի Ինքնավար Հանրապետության Բախչիսարայի շրջանում։ Բնակավայրը նախկինում նաև անվանվել է Օտեշ-Էլի։
2001 թվականի տվյալներով Կոչերգինո գյուղում բնակվում էր 485 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
N.Flying

N.Flying (կորեերեն՝ 엔플라잉), հարավկորեական 5 հոգուց բաղկացած տղաների խումբ FNC Entertainment-ի ներքո։ Անդամներն են՝ Լի Սըն Հյոփ, Չա Հուն, Կիմ Ջեհյոն, Յու Հվեսըն, Սո Դոնգ Սոնգ։ N.Flying-ը New և Flying բառերի բաղադրյալ բառն է, որը նշանակում է «նոր թռիչք»։ Ի տարբերություն գոյություն ունեցող երաժշտական խմբերի, այն նաև կոչվում է «հիբրիդային խումբ» կամ «նոր թրենդային խումբ» հիփ-հոփի և ռոքի ներդաշնակության պատճառով։ Խումբը դեբյուտ է արել 2015 թվականի մայիսի 20-ին «기가 막혀» (Amazing) երգով։ 2017 թվականի օգոստոսի 2-ին Յու Հվեսընը միացավ խմբին։ Խումբը վերակազմավորվեց հինգ հոգուց բաղկացած խմբի։ 2018 թվականի դեկտեմբերի 26-ին Կվոն Գվանգ Ջինը լքեց խումբը իր երկրպագուների հետ կապված վատ հարաբերությունների ու հակասությունների պատճառով։ Խումբը շարունակեց իր գործունեությունը չորս հոգով։ Այնուհետև, 2020 թվականի հունվարի 1-ին, Սո Դոնգ Սոնգը՝ Honeyst խմբի նախկին անդամը, միացավ խմբին։ Խումբը նորից վերակազմավորեց՝ դառնալով հինգ անդամ։ 2020 թվականի հունիսի 10-ին խումբը վերադարձավ «아 진짜요» (Օ, իսկապես) երգով։
Ներկայումս անդամ Չա Հունը զինվորական ծառայություն է անցնում, իսկ խումբը գործում է չորս հոգով։ 


== Անդամներ ==


=== Նախկին անդամ ===


== Ալբոմներ ==


=== Ստուդիական ալբոմ ===


=== Վերաթողարկված ալբոմ ===


=== Մինի ալբոմ ===


=== Սինգլ ալբոմ ===


=== Սաունդթրեքեր ===


=== Ճապոնական ալբոմ ===


=== Հիմնական ալբոմ ===


== Մրցանակների ցանկ ==


=== Մրցանակներ ===


=== Երաժշտական ծրագրում առաջին հորիզոնական ===


== Ծանոթագրություններ ==


== Արտաքին հղումներ ==
N.Flying YouTube
N.Flying Instagram
Պոնոյ (գյուղ, Լովոզյորսկի շրջան)

Պոնոյ (ռուս.՝ Поной), գյուղ Ռուսաստանի Մուրմանսկի մարզի Լովոզյորսկի շրջանի կազմում։
Բնակչությունը 2012 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կատերինոպոլի շրջան

Կատերինոպոլի շրջան (ուկրաիներեն՝ Катеринопільський район), շրջան Ուկրաինայի Չերկասիի մարզում։
Ստեղծվել է 1923 թվականին։ Վարչական կենտրոնը՝ Կատերինոպոլ։


== Աշխարհագրություն ==
Շրջանի տարածքի մակերեսը կազմում է 725 կմ²։


== Բնակչություն ==
2005 թվականի մարդահամարի արդյունքներով շրջանում բնակվում էր 29000 մարդ։ Բնակչության խտությունը կազմում էր 40 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Մակուկու (Ռիո դե Ժանեյրո)

Մակուկու (Ռիո դե Ժանեյրո) (պորտ.՝ Macuco), համայնք Բրազիլիայում՝ Ռիո դե Ժանեյրո նահանգի կազմում։ Գտնվում է Ռիո դե Ժանեյրո նահանգի կենտրոնական մարզում։ Մտնում է Կանտագալու Կսրդեյրուի գավառի կազմի մեջ։ Բնակչությունը կազմում է 5246 մարդ՝ 2007 թվականի տվյալներով։ Գրավում է 77,080 կմ2 տարածք։ Բնակչության խտությունը՝ 57,1 մարդ/կմ²։


== Պատմություն ==
Քաղաքը հիմնադրվել է 1890 թվականի սեպտեմբերի 10-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 38.877.161,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 8.405,87 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,769 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Մակուկուի (Ռիո դե Ժանեյրո)մասին
Ամբրուազ Պարե

Ամբրուազ Պարե (Раге) (1510[…], Լավալ - դեկտեմբերի 20, 1590(1590-12-20), Փարիզ), Վերածննդի դարաշրջանի ֆրանսիացի վիրաբույժ։ 1563 թվականից եղել է «Թագավորի առաջին վիրաբույժը», Օթել Դյո հիվանդանոցի վիրաբուժական բաժանմունքի վարիչը։ 1537 թվականին Պարեն խեժային նյութերի եռացրած լուծույթով վերքերի ողողումը փոխարինել է վիրակապով, իսկ արյունահոսությունը ադարեցնելու նպատակով արյան անոթների խարանումը, ոլորումը, ճնշումը՝ անոթակապով (լիգատուրայով)։ Հայտնի են հրազենից վիրավորումների բուժման, գանգահատման վերաբերյալ աշխատանքները։ Պարեն առաջինն է նկարագրել (1552) ազդրոսկրի վզիկի կոտրվածքները և բուժումը։ Բարելավել է ծայրանդամների ամպուտացիայի մեթոդը։ Առաջարկել է օրթոպեդիական մի շարք բարդ սարքեր (արհեստական ծայրանդամներ, հոդեր են)։ Մանկաբարձության մեջ վերականգնել է դարերի ընթացքում մոռացված «պտույտոտն ի վայր» մեթոդը։


== Ծանոթագրություններ ==
Աստերոիդների ցանկ (214201-214300)

Աստերոիդների ցանկ (214101-214200)  • Աստերոիդների ցանկ  • Աստերոիդների ցանկ (214301-214400)
 Աստերոիդների ցանկ (214101-214200)  • Աստերոիդների ցանկ  • Աստերոիդների ցանկ (214301-214400)
Բիվալսկոե

Բիվալսկոե (ռուս.՝ Бывальское), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 136 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օկտյաբրսկի (Պավլովսկայայի շրջան)

Անվան այլ կիրառումների համար տե՛ս՝ ՕկտյաբրսկիՕկտյաբրսկի (ռուս.՝ Октябрьский), գյուղ Ռուսաստանի Դաշնության Կրասնոդարի երկրամասի Պավլովսկայայի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեն Պոլ դյու Վերնե

Սեն Պոլ դյու Վերնե (ֆր.՝ Saint-Paul-du-Vernay), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 697 մարդ, բնակչության խտությունը` 46.07 մարդ/կմ²։ Բնակավայրը զբաղեցնում է 15.13 կմ² տարածք։


== Աշխարհագրություն ==
Գտնվում է Փարիզ քաղաքից 230 կմ արևմուտք, Կան քաղաքից` 29 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 494 աշխատունակ (15-64 տարեկան)  բնակիչ, որոնցից ակտիվ էին 378-ը, իսկ ոչ ակտիվները` 116։ Ակտիվության ցուցանիշը կազմում է 76,5 %։ 378 աշխատունակ մարդկանցից աշխատել է 345 անձ (179 տղամարդ և 166 կին)։ Գործազուրկ են եղել 33 անձ (16 տղամարդ և 17 կին)։ 116 անաշխատունակներից 40-ը եղել են աշակերտներ կամ ուսանողներ, 48-ը` թոշակառուներ, իսկ 28-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մանանա

Անվան այլ կիրառումների համար տե՛ս՝ Մանանա (այլ կիրառումներ)
Մանանա, գազպեն, գազպին, 1) որոշ ծառատեսակների (հացենի, կաղնի և այլն) վրա գոյացող քաղցրահամ նյութ։ Առատորեն լինում է Մուշի դաշտում, Սասունում։ Առաջանում է հարավից քամու բերած դեղձենու, ծիրանենու ծաղկեփոշուց, որը նստելով ծառերի վրա, դառնում է մեղրանման զանգված։ Բնակիչները մանանա հավաքում են, եփում և օգտագործում մեղրի, շաքարի փոխարեն։ ժողովուրդը մանանան անվանել է նաև «Սուրբ Կարապետի հալվա»։ Տարածված է «Երկնքից մանանա է իջնում» արտահայտությունը՝ իբրև առատության խորհրդանիշ։ 
2) Ըստ Աստվածաշնչի մի զրույցի՝ սպիտակ մեղրահամ նյութ, որ ամեն առավոտ առատությամբ թափվում էր Սինա անապատում, որով սնվում էին իսրայելցիները։
Աստերոիդների ցանկ (48001-48100)

Աստերոիդների ցանկ (47901-48000)  • Աստերոիդների ցանկ  • Աստերոիդների ցանկ (48101-48200)
 Աստերոիդների ցանկ (47901-48000)  • Աստերոիդների ցանկ  • Աստերոիդների ցանկ (48101-48200)


== Աղբյուր ==
«Discovery Circumstances: Numbered Minor Planets (45001)-(50000)»։ www.minorplanetcenter.net
Բարուշ

Բարուշ, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Իլյա Հովսեփյան

Իլյա Հաբեթի Հովսեփյան (հունվարի 28, 1925(1925-01-28), Ստեփանավան, Հայաստան - հուլիսի 26, 1989(1989-07-26), Երևան, Հայկական ԽՍՀ, ԽՍՀՄ), վնասվածքաբան-օրթոպեդ։ Բժշկական գիտությունների դոկտոր (1970), պրոֆեսոր (1972)։


== Կենսագրություն ==
1953 թվականին ավարտել է Երևանի բժշկական ինստիտուտը։ 1963 թվականից աշխատել է նույն ինստիտուտի ընդհանուր վիրաբուժության ամբիոնում, 1972 թվականից՝ հոսպիտալային վիրաբուժության ամբիոնի պրոֆեսոր, 1976-1989 թվականներին՝ Ք. Պետրոսյանի անվան վնասվածքաբանության և օրթոպեդիայի ԳՀԻ տնօրեն, միաժամանակ՝ հետվնասվածքային բարդությունների բաժանմունքի գիտական ղեկավար։ Աշխատանքները վերաբերում են ոսկրային հյուսվածքի վերականգնման հարցերի ուսումնասիրությանը։ ՀՀ վնասվածքաբանների և օրթոպեդների գիտական ընկերության նախագահ (1976-1989 թվականներ)։


== Աղբյուր ==
Հայկական համառոտ հանրագիտարան. Հատոր 4, 2003
Dove si vola

Dove si vola, Մարկո Մենգոնիի դեբյուտային մինի ալբոմը, ով հաղթել է իտալական իքս ֆակտորի երրորդ եթերաշրջանում։ Ալբոմը թողարկվել է 2009 թվականի դեկտեմբերի 4-ին։ Ալբոմը ստացել է պլատինե մրցանակ Wind Music Awards 2010-ում։


== Ստեղծագործությունների ցանկ ==


== Վարկանշային սանդղակներ ==


=== Հավաստագիր ===


== Ծանոթագրություններ ==


== Արտաքին հղումներ ==
Մարկո Մենգոնիի երգի թարգմանությունը ռուսերեն լեզվով
ԽՍՀՄ-ի ամանորյա նամականիշներ


== ԽՍՍՀՄ ամանորյա նամականիշերի ցուցակ ==
Ստորև ներկայացված են ԽՍՍՀՄ նամականիշների տեսականիներ, որոնց կից նշված են ստեղծման տարեթիվը, քանակը, նկարչի անունը։


== ?! ==


== Արտաքին հղումներ ==
Օմրավոժ (այլ կիրառումներ)

Օմրավոժ, կարող է վերաբերել՝

Օմրավոժ - գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վերին Օմրա գետի վրա
Օմրավոժ - գետ Ռուսաստանում, հոսում է Կոմի Հանրապետությունով՝ Նենեցյան ինքնավար օկրուգով։ Գետաբերանը գտնվում է Սոզվա գետի ձախ ափին
Վիլյամ II դե Պերսի

Վիլյամ II դե Պերսի (անգլ.՝ William de Percy of Topcliffe; 1088), անգլիացի ազնվական և հողատեր, ավատական 3-րդ բարոն Պերսին (1130-1135 թվականներից)։
Ալան դե Պերսիի և Էմմի դե Գանտի ավագ որդին:
Վիլյամի որդիներն իրենից շուտ են մահացել։ Այդ պատճառով էլ նրա մահից հետո ունեցվածքը բաժանվել է երկու դուստրերի ամուսինների միջև։


== Կենսագրություն ==
Վիլյամը Ալան դե Պերսի Մեծի՝ ֆեոդալական 2-րդ բարոն Պերսիի որդիներից ավագն էր։ 1130-1135 թվականների միջև ընկած ժամանակահատվածում նա ժառանգել է հոր տիրույթները՝ ստանալով մեծ տարածքներ Յորքշիրում, Լինքոլնշիրում, Էսսեքսում և Հեմփշիրում։
1138 թվականին Վիլյամը յորկշիրցիների ջոկատ է ուղարկել՝ Հյուսիսային Անգլիա ներխուժած շոտլանդացիների դեմ պայքարում Ստեֆան թագավորին օգնելու։ Ընդ որում՝ շոտլանդացիների ռազմական ղեկավարներից մեկը Ալան դե Պերսին էր, որը Ալան դե Պերսի Մեծի ապօրինի որդին և Վիլյամի արյունակից եղբայրն էր։ Ալանի մասին հայտնում են, որ նա իր ժամանակների լավագույն առաջնորդներից մեկն է եղել, ծառայել է Շոտլանդիայի թագավոր Դավիթ I-ի մոտ։
1138 թվականի օգոստոսի 22-ին Վիլյամը մասնակցել է շոտլանդացիների դեմ մղվող Դրոշակների ճակատամարտին, որը տեղի է ունեցել Նորտալերտոնից ոչ հեռու՝ Հյուսիսային Յորքշիրում, որտեղ նա իրեն լավ է դրսևորել։ Արդյունքում շոտլանդացիները ջախջախվել են և ստիպված նահանջել։
Ստեֆանի և նրա հաջորդի՝ Հենրի II Պլանտագենետի կառավարման տարիներին Վիլյամին հաջողվել է մեծացնել ընտանեկան տիրույթները։ Նա ձեռք է բերել 10000 ակր հողատարածք Պիտվարտի (Սուսսեքս) հարևանությամբ։ Նա հիմնադրել է Սոլի աբբայությունը, որտեղ հետագայում հուղարկավորվել են Պերսի ընտանիքի շատ անդամներ։
Վիլյամը մահացել է մոտ 1174/1175 թվականին։ Քանի որ նրա որդիներն ավելի վաղ էին մահացել, Պերսի տիրույթները բաժանվել են դուստրերի՝ Մոդի և Ագնեսի ամուսինների միջև, ընդ որում՝ առյուծի բաժինը ժառանգել է Ժոսելին դե Լուվենը՝ Ագնեսի ամուսինը։ Մոդը երեխաներ չի ունեցել։ Հետագայում Պերսիի բոլոր տիրույթները ժառանգել են Ագնեսի և Ժոսելինի ժառանգները, ովքեր ընդունել են Պերսի տոհմական անունը։


== Ամուսնություն և զավակներ ==
Առաջին կինը՝ Ալիսա դե Տոնբրիջը, ենթադրվում է, որ Ռիչարդ Ֆից-Հիլբերտի՝ Կլերի 3-րդ լորդի և Ագնես Չեստերի դուստրն էր։
Զավակներ՝

Ալան դե Պերսի (մահացել է մինչև 1174 թվականը)
N դե Պերսի
N դե Պերսի
N դե Պերսի
Մաթիլդա (Մոդ) դե Պերսի (մահացել է 1202 թվականի նոյեմբերի և 1204 թվականի հոկտեմբերի 13-ի միջև ընկած ժամանակահատվածում), ամուսինը՝ Վիլյամ դե Բոմոնը, 1153 թվականից Ուորիկի 3-րդ կոմսն էր։
Ագնես դե Պերսի (մահացել է 1202 թվականի վերջի և 1204 թվականի հոկտեմբերի 13-ի միջև ընկած ժամանակահատվածում), բարոնուհի Պերսի։ Նրա ամուսինը Ժոսելին դե Լուվենն էր (մահացել է 1180 թվականին)՝ բարոն, Արունդել դղյակի բերդատեսուչը։Երկրորդ կինը Սիբիլլա դե Վալուենը (մահացել է 1212 թվականից հետո)՝ Ռոբերտ դե Ռոսի այրին էր։ Նրա երրորդ ամուսինը եղել է Ռալֆ դե Ալբինի Բրիտոն:
Վիլյամն ուներ նաև ապօրինի դուստ՝

Ադելիզա դե Պերսի. Նրա ամուսինը Ռիչարդ դե Մորվիլն էր։ Նա Հուգո դե Պյուիզի՝ Դարեմի եպիսկոպոսի սիրուհին էր։


== Մեկնաբանություններ ==


== Գրականություն ==
Brenan Gerald. A history of the house of Percy: from the earliest times down to the present century. — London: Fremantle & co, 1902. — Vol. 1. — P. 9—12.


== Ծանոթագրություններ ==


== Արտաքին հղումներ ==
«William de Percy» (անգլերեն)։ thePeerage.com։ Վերցված է 2014-10-01
Հույները Բուլղարիայում

Հույները Բուլղարիայում (բուլղար․՝ гърци Gǎrci, հուն․՝ Έλληνες στη Βουλγαρία), Բուլղարիայում ապրող ութերորդ ամենախոշոր էթնիկական փոքրամասնությունները։
Ըստ 2011 թվականին Բուլղարիայի Հանրապետությունում անցկացված մարդահամարի տվյալների, Բուլղարիայում ապրում են շուրջ 25,000 հույներ։ Ըստ հունական աղբյուրների, այդ թիվը հասնում է 28,500-ի։
Այդ թիվը ներառում է նաև Բուլղարիայում ապրող այն հույները, որոնք Հունաստանի Հանրապետության քաղաքացիներ կամ երկքաղաքացիներ են։ Բուլղարիայի հույները հիմնականում բնակվում են մայրաքաղաք Սոֆիայում և Պլովդիվում։


== Մարդահամարի ամսաթվեր ==


== Ծանոթագրություններ ==


== Լրացուցիչ ընթերցանություն ==
Daskalova-Zhelyazkova Nevena (1989)։ Karioti (Bulgarian)։ Sofia: Bulgarian Academy of Sciences։ OCLC 21482370 
Valchinova Galya (1998)։ «Greek Population and Greek Ethnic Identity in Bulgaria. A Contribution to the History of an Unidentified Minority»։ Historical Future (Bulgarian) (2) 


== Արտաքին հղումներ ==
Greek embassy in Bulgaria Archived 2007-02-16 at the Wayback Machine. (հուն.) (բուլղ.)
Չիթհեմ շրջան (Թենեսի)

Չիթհեմ շրջան (անգլ.՝ Cheatham County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 785 կմ² է, բնակչությունը՝ 35.912 մարդ (2000 թ. տվյալներով)։ Շրջկենտրոնն է Էշլենդ բնակավայրը։ Կազմավորվել է 1856 թ.։
Սահակ Կիրակոսյան

Սահակ Կիրակոսյան (1895 - օգոստոսի 9, 1970(1970-08-09), Երևան, Հայկական ԽՍՀ, ԽՍՀՄ), հայ լրագրող, բանասիրական գիտությունների թեկնածու, ԽՍՀՄ գրողների միության անդամ 1947 թվականից։ ԽՄԿԿ անդամ 1919 թվականից։


== Կենսագրություն ==
Ծնվել է Արևմտյան Հայաստանի Ալաշկերտի գավառի Երիցու գյուղում։ 1914 թվականին ընտանիքով գաղթել է Հարավային Կովկաս և բնակություն հաստատել Թիֆլիսում։ Այստեղ բանվորություն է արել Զարդարյանի կաշեգործարանում, ապա՝ Քյոռօղլյանների տեքստիլ ֆաբրիկայում։
Նրա առաջին հոդվածները տպագրվել են Թիֆլիսում լույս տեսնող «Կարմիր աստղ» և «Մարտակոչ» թերթերում։ 1926 թվականին ավարտել է Երևանի համալսարանի իրավատնտեսագիտական ֆակուլտետը։ 1931-1933 թվականներին սովորել է Մոսկվայի կարմիր պրոֆեսուրայի գրականության և արվեստի ինստիտուտում։ Աշխատել է «Խորհրդային Հայաստան» թերթում, կուսհրատում (խմբագիր, ապա՝ տնօրեն), Հայպետհրատում (գեղարվեստական գրականության խմբագրության բաժնի վարիչ)։ Երկար տարիներ դասախոսել է Երևանի բարձրագույն ուսումնական հաստատություններում։ 1947 թվականին դիսերտացիա է պաշտպանել (Նաիրի Զարյանի ստեղծագործության մասին) և ստացել բանասիրական գիտությունների թեկնածուի աստիճան։ Մահացել է Երևանում։


== Աղբյուրներ ==
Տաշլիկ (գյուղ, Գայվորոնի շրջան)

Տաշլիկ (ուկրաիներեն՝ Ташлик), գյուղ Ուկրաինայի Կիրովոգրադի մարզի Գայվորոնի շրջանում։
2001 թվականի տվյալներով Տաշլիկ գյուղում բնակվում էր 111 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(1316) Կազան

(1316) Կազան (անգլ.՝ Kasan), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1933 թվականի նոյեմբերի 17-ին Գրիգորի Նեույմինի կողմից Սիմեիզում։
Միջին հեռավորությունը Արեգակից կազմում է 2,412515 ա. մ., առավելագույնը մոտենում է 1,6466 ա. մ. հեռավորության վրա և հեռանում 3,1784 ա. մ.։ Արեգակի շուրջ մեկ ամբողջական պտույտ է կատարում 1368,69 երկրային օրվա ընթացքում, իր ուղեծրով շարժվելով միջինում 0,263026 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 23,93° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1316) Կազան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խորեթ-Հաջիջա

Խորեթ-Հաջիջա, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Մասալկի (գյուղ, Պոչինկովսկի շրջան)

Մասալկի (ռուս.՝ Масалки), գյուղ Ռուսաստանի Նիժնի Նովգորոդի մարզի Պոչինկովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պաեկյուլա

Պաեկյուլա (էստ․՝ Paeküla), գյուղ Էստոնիայի Ռապլամաա նահանգի Մյառյամաա շրջանում։
2011 թվականի տվյալներով գյուղում բնակվում էր 50 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բրոգոլմեր

Բրոգոլմեր (Բրոհոլմեր), շան տեսակ՝ ճանաչված FCI։


== Պատմություն ==
Բրոգոլմերն հին դանիական շուն է, որը հին գերմանացիների հարձակվող շների սերունդն է։ Այս շներն տվեցին նոր սկիզբ մի շարք եվրոպական շների տեսակներին։ Հենց նրանցից էլ եկել է «Դանիական շուն» անվանումը, որի տակ գերմանացիներն հասկանում են գերմանական շուն։
Բրոգոլմերի մաքուր արյունակցական անջատումը տեղի է ունեցել 20֊րդ դարի վերջին՝ Բրոհոլմ Ֆյուն անունով որսորդի կողմից։ Նա հավաքեց շներ ամբողջ աշխարհով, որոնք, ըստ նրա, համապատասխանում էին տեսակային հատկանիշով և ընդունեց դրա հիման վրա ազնվացեղ բաժանումը։ Բրոգոլմերներն մեծ ճանաչում էին վայելում իրենց հայրենիքում և օգտագործվում էին եղնիկների ու մեծ կենդանիների որսորդության համար, մասնավորապես առյուծների ու վարազների։ Նաև օգտագործվում էին որպես պահակային շներ։
Երկրորդ աշխարհամարտի տարիներին բրոգոլմեր տեսակն մեծ մասամբ անհետացավ, սակայն 1975 թվականին գործարարների մի խումբ՝ կինոլոգ Յու․ Վեյսի (U.Weiss) գլխավորությամբ, մեծ գործունեություն ծավալեց տեսակը հետ բերելու համար։ Ներկայումս շներն հայտնի են Դանիայի սահմաններից ներս։


== Հատկանիշներ ==
Բրոգոլմերներն ունեն մեծ գլուխ՝ լայն գանգային հատվածով ու դնչով, լայն, մեծ կրծքավանդակ, ուղիղ և ուժեղ մեջք, կարճ, հարթ մորթի՝ թույլ զարգացած բրդատակով։ Գույնը բաց դեղին է՝ սև դիմակով, շականակագույն դեղին՝ սև դիմակով՝ թողնելով սև նշաններ կրծքավանդակին, թաթերին և պոչին։
Բնավորությամբ աչալուրջ և անվախ շներ են, շատ հավատարիմ, ոչ ագրեսիվ և վարժվող։ Բայց այդ ամենի հետ մեկտեղ նա մարդամոտ է ու հանգիստ բնավորության տեր և կարող է դառնալ հաճելի տնային ընկեր։


== Արտաքին հղումներ ==
http://www.allvet.ru/breeds/poroda_dogs74.php
http://dog.adgth.ru/breed/danish_broholmer.htm
Լեցովիցա

Լեցովիցա (ուկրաիներեն՝ Лецовиця), գյուղ Ուկրաինայի Անդրկարպատյան մարզի Մուկաչևոյի շրջանում։
2001 թվականի տվյալներով Լեցովիցա գյուղում բնակվում էր 825 մարդ։ Բնակավայրը զբաղեցնում է 0,791 կմ² տարածք։ Բնակչության խտությունը կազմում էր 1042,98 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժողովածու (851)

Ժողովածու (851), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 851 թվի տակ։ Ձեռագիրը գրվել է 14-րդ դարում Թադեոս գրիչի կողմից։ Գրված է թղթի վրա, որը ունի 16,4X12 սմ չափս։ Ձեռագիրը կազմված է 316 թերթից։ Գրված է միասյուն, բոլորագրով։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ՝ գրչի՝ 25ա, 133բ, 231ա, հետագայի՝ 231բ (1607 թ.):


== Բովանդակություն ==
Վարք հարանց։
Ներս. Լամբրոնացւոյ Խորհրդածութիւն, մեկնութիւն հայր մեր-ի։
Գր. Նարեկացւոյ Աղօթք։
Ի չորից աւետարանչաց։
Ճառք, Խրատք (Եւազր, Փիլիքսիանոս, Նեղոս)։


== Ծանոթագրություններ ==